
Определение №183/16.12.2013 по нак. д. №2268/2013 на ВКС, НК, II н.о.
 


 	
	Касационни частни дела по направени самоотводи	
	 	
	промяна на местна подсъдност	
	 	
	№ 183	
	 	
	София, 16 декември 2013 г.	
	 	
	ВЪРХОВНИЯТ КАСАЦИОНЕН СЪД на Република България, второ наказателно отделение, в закрито съдебно заседание на. ........ шестнадесети декември. ......... през две хиляди и тринадесета година в състав:	
	 	
	 ПРЕДСЕДАТЕЛ: СЕВДАЛИН МАВРОВ	
	 	
	 ЧЛЕНОВЕ: ТЕОДОРА СТАМБОЛОВА	
	 	
	 ГАЛИНА ЗАХАРОВА	
	 	
	при становището на прокурора от ВКП И. ЧОБАНОВА, изслуша докладваното от съдия Захарова КЧНД № 2268/2013 г., като взе предвид следното	
	 	
	:	
	 	
		
	 	
	 	
	 	
		
		
	Производството е по реда на чл. 43, т. 3 от НПК.	
	 	
	С определение от 25.11.2013 г. съдия-докладчик по НЧХД № 423/2013 г. по описа на Поморийския районен съд е прекратил производството по делото и го е изпратил по компетентност на ВКС с искане за промяна на подсъдността на основание чл. 43, т. 3 от НПК с оглед невъзможността да се образува състав за разглеждане и решаване на делото.	
	 	
	Прокурорът от ВКП И. Ч.застъпва становище, че искането е основателно, тъй като всички съдии в РС – гр.Поморие са си направили самоотводи, поради което местно компетентният съд не може да образува състав за разглеждане на делото.	
	 	
	Върховният касационен съд, второ наказателно отделение, след като обсъди доказателствените материали по делото, намери за установено следното:	
	 	
	Налице са законните предпоставки за допускане на поисканата промяна на местната подсъдност по делото.	
	 	
	НЧХД № 423/2013 г. по описа на Поморийския районен съд е било образувано на основание чл. 247, ал. 1, т. 2 от НПК по тъжба на Б. С. Г., И. Г. Д. и К. Д. Г. против Т. А. Г., В. И. И.-Ж. и И. Г. П. за престъпления по чл. 148, ал. 1, т. 1, вр. чл. 146, ал. 1, вр. чл. 20, ал. 2 от НК; чл. 148, ал. 1, т. 1 и т. 3, вр. чл. 146, ал. 1, вр. чл. 20, ал. 2 от НК и по чл. 148, ал. 1, т. 1 и т. 3, вр. чл. 146, ал. 1, вр. чл. 20, ал. 2 от НК, като с тъжбата са били предявени и граждански искове. Чрез системата за компютърно разпределение на делата за докладчик по делото е била избрана съдията Н. Я.. С молба вх. № 5829 от 15.11.2013 г. подсъдимите са отправили искане за отвод на съдията-докладчик и на останалите съдии от РС – гр.Поморие, тъй като частните тъжители били служители в общинска администрация [населено място] (Б. Г. – гл. специалист в отдел „Административно-информационно обслужване”, а И. Д. и К. Г. – зам. кметове на [община]), заявените в тъжбата факти били широко огласени в средствата за масова информация, а общинската администрация в П. предварително огласила позицията си по случая, като се създала предварителна обществена нагласа, представляваща предпоставка за предубеденост на съдията-докладчик и на останалите съдии от Поморийския районен съд. Обективираните от подсъдимите съмнения в справедливостта и безпристрастността на процеса дало повод за самоотвеждане на всички съдии от РС – гр.Поморие (Н. Я., Д. Д., И. Б. и В. Б.) от разглеждането на делото на основание чл. 29, ал. 2 от НПК.	
	 	
	При тези данни настоящият състав на ВКС намери, че поради липса на възможност за формиране на състав местно компетентният съд не може да разгледа и реши НЧХД № 423/2013 г. по описа на Поморийския районен съд. Местоизвършването на инкриминираната на подсъдимите Т. А. Г., В. И. И.-Ж. и И. Г. П. престъпна дейност в [населено място] обвързва по правилата на местната подсъдност (чл. 36, ал. 1 от НК) компетентността на районния съд в същия град. Тя обаче не е абсолютна и подлежи на корекция при наличие на основанието по чл. 43, т. 3 от НПК, какъвто е разглежданият случай. Процесуалните действия на всички съдии от РС – гр.Поморие по самоотвеждане обуславят необходимост от промяна на подсъдността на делото.	
	 	
	Съобразявайки конкретния повод за самоотвод на съдиите от РС – гр.Поморие в светлината на изискванията за безпристрастност, ефективност и бързина на производството, ВКС намира, че разглеждането на НЧХД № 423/2013 г. следва да бъде възложено на друг, еднакъв по степен съд, какъвто е РС – гр.Бургас. Този съдебен орган е разположен в териториална близост до гр.Поморие, инфраструктурно е удобно ситуиран, предполага максимално снижаване на разходите на участниците в производството и деловодните затруднения. В същото време, тъй като е извън съдебния район на Поморийския районен съд, опасенията на страните от предубеденост и субективизъм на решаващия орган ще бъдат елиминирани.	
	 	
	Водим от изложените съображения и на основание чл. 43, т. 3 от НПК Върховният касационен съд, второ наказателно отделение,	
	 	
	ОПРЕДЕЛИ:	
	 	
	НЧХД № 423/2013 г. по описа на Поморийския районен съд ДА СЕ РАЗГЛЕДА ОТ РАЙОНЕН СЪД – Гр. БУРГАС.	
	 	
	Делото ведно заедно с определението да се изпрати на РС – гр.Бургас за изпълнение.	
	 	
	Препис от определението да се изпрати на районен съд – гр.Поморие за сведение.	
	 	
	Настоящото определение не подлежи на обжалване.	
	 	
	 ПРЕДСЕДАТЕЛ:	
	 	
	 ЧЛЕНОВЕ: 1.	
		
	 2. 	

